
Θέμα: Πρόσκληση εκδήλωσης ενδιαφέροντος για μετακίνηση μαθητών του Μουσικού Σχολείου Βόλου προς και από το αεροδρόμιο Αθηνών «Ελ. Βενιζέλος», στο πλαίσιο εκπαιδευτικού προγράμματος στη Γαλλία.

Σύμφωνα με την υπ’ αρ. 33120/ΓΔ4/28-02-2017 (ΦΕΚ 681/6-3-2017) με θέμα «Εκδρομές - Εκπαιδευτικές επισκέψεις μαθητών και μαθητριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», 
Επαναπροκυρήσσουμε την με αριθμ. Πρωτ. 138/20-2-19 πρόσκληση εκδήλωσης ενδιαφέροντος και καλούμε τα ενδιαφερόμενα τουριστικά γραφεία/πρακτορεία με ειδικό σήμα σε ισχύ να καταθέσουν στο Μουσικό Σχολείου Βόλου, (τηλέφωνο επικοινωνίας: 24210-47155, 71096, Τέρμα 54ου Συντάγματος ΕΛΑΣ με Αρσινόης, Βόλος) μέχρι την Τετάρτη 6-3-2019 ώρα 12:00 κλειστές προσφορές στις οποίες θα αναγράφεται η τιμή της μετακίνησης (και με τον ΦΠΑ), η επιβάρυνση ανά μαθητή και αναλυτικά οι παρεχόμενες υπηρεσίες που θα περιλαμβάνουν και θα εξασφαλίζουν ρητά τα παρακάτω στοιχεία και προδιαγραφές:

Στοιχεία και προδιαγραφές μετακίνησης: 
1. Μετακίνηση από Βόλο προς Αεροδρόμιο Αθηνών «Ελ Βενιζέλος» 
· Ημερομηνία/ώρα άφιξης στο αεροδρόμιο: Πέμπτη 28/3/2019, 04:30πμ 
2. Μετακίνηση από Αεροδρόμιο Αθηνών «Ελ Βενιζέλος» προς Βόλο 
· Ημερομηνία/ώρα αναχώρησης από αεροδρόμιο: Τρίτη 2/4/2019, 13:15 
· Προβλεπόμενος αριθμός συμμετεχόντων: 21 μαθητές και 3 συνοδοί καθηγητές. 

· Μετακίνηση με λεωφορεία/minivan τα οποία θα πρέπει να πληρούν όλους τους προβλεπόμενους από το νόμο όρους και προϋποθέσεις (Κ.Τ.Ε.Ο., επαγγελματική άδεια κ.λ.π.) με άδεια κυκλοφορίας κατά προτίμηση μετά το 2000. 
Σε κάθε περίπτωση το πρακτορείο:

· Αναλαμβάνει την ασφάλεια ευθύνης διοργανωτή καθώς και την πρόσθετη ασφάλιση κάλυψης εξόδων σε περίπτωση ατυχήματος ή ασθένειας. 

· Με την προσφορά πρέπει να κατατεθεί και υπεύθυνη δήλωση ότι το τουριστικό γραφείο διαθέτει το ειδικό σήμα λειτουργίας το οποίο βρίσκεται σε ισχύ καθώς και αντίγραφο ασφαλιστικής και φορολογικής ενημερότητας. 

Το Σχολείο διατηρεί το δικαίωμα να ζητήσει την επιστροφή όλου του ποσού προκαταβολής από το τουριστικό γραφείο ή τροποποίηση των καθορισμένων ημερομηνιών πραγματοποίησης της εκδρομής, λόγω σοβαρής αιτίας όπως εθνικές εκλογές, φυσικές καταστροφές κ.ά. Τα χρήματα θα δοθούν σε δύο δόσεις. Το τουριστικό γραφείο που θα επιλεγεί θα ειδοποιηθεί άμεσα από την επιτροπή αξιολόγησης. Ο διαγωνισμός θα είναι μειοδοτικός με ποιοτικά κριτήρια επιλογής. Οι παραπάνω όροι υπόκεινται σε αναπροσαρμογή σε περίπτωση αλλαγής του υφιστάμενου Νομικού πλαισίου από το Υ.Π.Ε.Θ. Για κάθε περαιτέρω διευκρίνιση, τα τουριστικά γραφεία παρακαλούνται να επικοινωνήσουν με τη Διεύθυνση του Σχολείου (τηλ:24210 71096). 

